paragraph_text: Na fasadi se odražava jasan smisao za proporciju. Visina stupova iste je duljine kao interkolumnacija, a širina arkade jednaka je visini stupa, oblikujući svaki travej poput kocke. Jednostavne proporcije upućuju i na novo doba sekularnog obrazovanja i osjećaja za red i jasnoću. Također, polovica visine stupa jednaka je visini trabeacije. Medaljone (tondi) s motivima djece u povojima, koji se nalaze između lukova arkada, izveo je kasnije renesansni kipar Andrea della Robbia.